《送子晦宰南安 其一》
宋代·林希逸

送子南征爱子深，殷勤听取拙翁吟。为儒但有书堪信，试邑元翁谱可寻。

民病盍知渠即我，郡贫应念昔非今。圣门絜矩真良法，彼此秤停要尽心。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。